
Számítógépes modellkidolgozás hatóanyagok szövetspecifikus permeabilitásának előrejelzésére

Kulcsszavak: mono- és többkomponensű lipidrendszerek; permeabilitási és fizikai kémiai paraméterek összefüggései; regressziós módszerek; főkomponens analízis; PAMPA
A Biomimetikus Technológiák Kutatócsoportban egy CELSA (Central European Leuven Strategic Alliance) pályázat keretében nagy számú vegyület szövetspecifikus permeabilitását vizsgáljuk, az eredményeket pedig a KU Leuven keminformatikusai segítségével dolgozzuk fel, jellemzően in silico QSPR (Quantitative Structure-Property Relationsips) modellek segítségével. Munkánk során fizikai-kémiai tulajdonságaikban diverz hatóanyagok kereskedelmi forgalomban kapható, szövetspecifikus poláros lipidrendszereken való penetrációs képességét, valamint az adott lipidmembrán visszatartását jellemző membránretencióját vizsgáljuk egy nagy áteresztőképességű, in vitro permeabilitási modell  (PAMPA - Paralell Artificial Membrane Permeability Assay) segítségével. A mért adatokat az ACD/Labs Percepta predikciós szoftver által előrejelzett fizikai-kémiai paramétereivel összevetve, egyszerűbb matematikai összefüggéseket keresünk, míg a leuven-i csoport keminformatikai módszerekkel próbálja jellemezni a permeabilitási rendszerek viszonyát.



